R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 

0. 
0. P R O C E S  -  V E R B A L
încheiat azi  25 iunie 2021  în şedinţa extraordinara a    
1. Consiliului Local al Comunei Orlat
 	 	                                             
                               Se declară deschisă şedinţa extraordinară a Consiliului Local Orlat , din data de  25 iunie 2021 ora 12:00 . 
                               Sunt prezenti 10 consilieri . Absenţi : Olariu Constantin Alexandru, Rodeanu Elena Simona şi Topîrcean Elena        
                                                             
                               Se prezinta următorul proiect al ordinii  de zi :

O R D I N E   D E   Z I :

          1.        Proiect de hotărâre privind alegerea preşedintelui de sedinţă .
                     -	iniţiator: Primar - Gâţă Aurel

	2.    Prezentarea şi aprobarea Procesului – Verbal al şedinţei ordinare din data de 27 mai 2021
                      -	iniţiator secretar general : Vulea Monica - Elena

             3.     Proiect de hotărâre privind aprobarea punerii la dispoziţie cu  titlu gratuit pe o periodă de 20 de ani a unei suprafeţe de teren proprietatea publică a comunei Orlat în vederea amplasării a două sirene de alarmare-avertizare în cadrul Proiectul "Sistem informational pentru managementul integrat al apelor - etapa II", dezvoltat de către Administraţia Naţională "Apele Române"
                     -	iniţiator: Primar - Gâţă Aurel
           
          4.    Proiect de hotărâre privind aprobarea taxei speciale de salubrizare pentru utilizatorii casnici din Comuna Orlat începând cu 1 iulie 2021
                      -	iniţiator: Primar - Gâţă Aurel


          5. Proiect de hotărâre privind aprobarea taxei speciale de salubrizare pentru agenţii economici şi instituţiile publice din Comuna Orlat începând cu 1 iulie 2021
                     -	iniţiator: Primar - Gâţă Aurel
                        
         6. Proiect de hotărâre privind declararea de utilitate publică de interes local a obiectivului de investiţii ,, Reţea de aducţiune apă brută localitatea Orlat, judeţul Sibiu ’’
                     -	iniţiator: Primar - Gâţă Aurel
           
                     Se aprobă cu 10 voturi pentru ordinea de zi.
                      Se da citire proiectului de hotarare de la punctul 1.
                      Se alege presedinte de sedinta  dl Popa Valentin Ioan cu 10 voturi pentru .
[bookmark: _GoBack]                      
                      Se prezinta si se supune aprobarii procesul verbal al sedintei ordinare din data de 27 mai 2021.

                     Cu 10 voturi pentru este aprobat procesul verbal al sedintei ordinare din data de 27 mai  2021, fără obiecţii.

                    La şedinţă este prezentă şi doamna consilier Topîrcean Elena. 

                    Se dă citire punctului 3 al ordinii de zi , Proiect de hotărâre  privind aprobarea punerii la dispoziţie cu  titlu gratuit pe o periodă de 20 de ani a unei suprafeţe de teren proprietatea publică a comunei Orlat în vederea amplasării a două sirene de alarmare-avertizare în cadrul Proiectul "Sistem informational pentru managementul integrat al apelor - etapa II", dezvoltat de către Administraţia Naţională "Apele Române"

                    Dl Primar spune că Apele Române au solicitat amplasarea unor sirene de avertizare limitrofe cursurilor de apă.  Pe arialul Orlatului au fost găsite 2 zone pentru montarea sirenelor  , una la limita Orlatului cu Gura Râului şi una lângă Cetatea Scurtă lângă Podul Varului. 

                     Se supune la vot proiectul de hotărâre.

                    Cu 11  voturi pentru, Consiliul Local al Comunei Orlat aprobă punerea la dispoziţie cu  titlu gratuit pe o periodă de 20 de ani a unei suprafeţe de teren proprietatea publică a comunei Orlat în vederea amplasării a două sirene de alarmare-avertizare în cadrul Proiectul "Sistem informational pentru managementul integrat al apelor - etapa II", dezvoltat de către Administraţia Naţională "Apele Române"
                  
                  Se dă citire punctului 4 al ordinii de zi  Proiect de hotărâre  privind aprobarea taxei speciale de salubrizare pentru utilizatorii casnici din Comuna Orlat începând cu 1 iulie 2021


                  Dl Primar spune că pe parcursul anului au intervenit modificări  în componenta taxei de salubritate în sensul că aceasta a crescut. Mai spune că  se plăteşte în plus şi o taxă pentru sortarea gunoiului colectat selectiv. La calculul taxei s-a luat cantitatea lunară de deşeuri colectate şi s-aîmpărţit la numărul de persoane rezultând noua taxă. Dl Primar menţionează faptul că singura modalitate de achitare a facturilor este din încasări.   
   
                   Dl consilier Muntean Petru întreabă la cât se măreşte taxa . 

                   Dl Primar spune că pentru persoanele fizice taxa de salubritate va creşte de la 9 lei la 9,5 lei. 
                 Dl Primar spune că are rugămintea ca toţi consilierii să comunice cetăţenilor că în pubela neagră se depune doar gunoi menajer. Mai spune că în viitor se vor face verificări în ceea ce priveşte conţinutul pubelelor negre şi se vor aplica sancţiuni. Spune de asemenea că mai sunt compostoare iar oamenii trebuie să ridice aceste compostoare pentru a le folosi. 
             
                 Dl consilier Gâţă Ioan spune că era vorba că se pun cântare pe maşini iar dl Primar spune că gunoiul se cântăreşte doar la groapa de gunoi pentru că cântărirea se poate face doar pe suprafeţe plane. 

                 Se supune la vot proiectul de hotărâre. 

                Consiliul Local al Comunei Orlat aprobă cu 11  voturi pentru  taxa specială de salubrizare pentru utilizatorii casnici din Comuna Orlat începând cu 1 iulie 2021 în cuantum de 9,5 lei/persoană.


                Preşedintele de şedinţă, dă citire punctului 5 al ordinii de zi , Proiect de hotărâre privind aprobarea taxei speciale de salubrizare pentru agenţii economici şi instituţiile publice din Comuna Orlat începând cu 1 iulie 2021

                 Dl consilier Muntean Petru întreabă cât va fi taxa la persoane juridice iar doamna secretar general răspunde că pentru gunoiul menajer se va plăti o taxa de 544,22 lei/tonă cu TVA plus taxa pentru deşeurile reciclabile. 
                 Consiliul Local al Comunei Orlat , cu 11 voturi pentru aprobă următoarea taxă specială de salubrizare pentru agenţii economici şi instituţiile publice din Comuna Orlat începând cu 1 iulie 2021: 
· Pentru activitatea de colectare şi transport a deşeurilor reziduale colectate separat de la utilizatori non-casnici  taxa este  în cuantum de 457,33 lei/tonă fără TVA respectiv 544,22 lei/tonă cu TVA (conţine tariful depozitului ecologic DEDMI Cristian şi contribuţia pentru economia circulară de 80 lei/tonă în limita cantităţilor corespunzătoare indicatorilor de performanţă prevăzuţi în contractul de delegare)
· Pentru activitatea de colectare şi transport a deşeurilor reciclabile (plastic/metal, hârtie/carton, sticlă) colectate separat de la utilizatori non-casnici  taxa este  în cuantum de 1.253,46 lei/tonă fără TVA respectiv 1.491,62 lei/tonă cu TVA
· Pentru activitatea de sortare a deşeurilor reciclabile (plastic/metal, hârtie/carton, sticlă) colectate separat de la utilizatori non-casnici  taxa este  în cuantum de 271,28 lei/tonă fără TVA respectiv 322,82 lei/tonă cu TVA


               Se da citire punctului 6 al ordinii de zi , Proiect de hotărâre privind  declararea de utilitate publică de interes local a obiectivului de investiţii ,, Reţea de aducţiune apă brută localitatea Orlat, judeţul Sibiu ’’


              Dl Primar spune că este vorba despre proiectul cu Reţea de aducţiune apă brută  , pentru care coloana de apă va trece peste Câmpşor iar pentru asat va fi nevoie de scoterea temporară din circuitul agricol a terenului pe care va fi coloana. Mai spune ca hotararea se depune la Direcţia Agricolă pentru completarea dosarului de scoatere din circuitul agricol. 

               Cu 11  voturi pentru, Consiliul Local al Comunei Orlat aprobă declararea de utilitate publică de interes local a obiectivului de investiţii ,, Reţea de aducţiune apă brută localitatea Orlat, judeţul Sibiu ’’

                 
 
                 Având în vedere că nu mai sunt puncte pe ordinea de zi , se declară şedinţa închisă . 

 
            PREŞEDINTE DE SEDINŢĂ ,               SECRETAR GENERAL COMUNA ORLAT
                     CONSILIER                                                        VULEA MONICA – ELENA   
            POPA VALENTIN IOAN 

